Както и болшинството линкори на Флота на Откритото море по време на Първата световна война, „Хелголанд“ води ограничени бойни действия против британския Кралски флот. Кораба участва в няколко рейда в Северно море, влиза в групата за прикритие на линейните крайцери. Линкора действа в Балтийско море против руския императорски военноморски флот по време на Сраженията в Рижкия залив през август 1915 г. На 31 май – 1 юни 1916 г. „Хелголанд“ участва в Ютландското сражение. По време на боя той се намира в центъра на немската линия и не взема такова активно участие в сражението както „Кьониг“ („SMS König“) и корабите от типа „Кайзер“. След края на войната „Хелголанд“ е предаден на Великобритания, в началото на 1920-те корабът е разкомплектован за метал. Гербът на линкора „Хелголанд“ е съхранен във Военния Музей на Историята на Бундесвера в Дрезден.